《石龟古梅》
宋代·孙应时

妙绝人间独此逢，石龟峰下野桥东。
亭亭玉骨氷肌子，栉栉苍髯绿发翁。
偃蹇生怀千古意，萧疏元是一家风。
何妨少入时人眼，鼎鼐终论第一功。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。